Δουλειά έπιασαν στον Έβρο οι ειδικές δυνάμεις της Frontex για τη φύλαξη των ελληνικών –ευρωπαϊκών - συνόρων.

Πρόκειται για δυνάμεις από διάφορες χώρες της Ευρώπης, οι οποίες θα βρίσκονται πλέον στο πλευρό των Ελλήνων αστυνομικών και στρατιωτικών. Η παρουσία τους εκεί, όπως λένε Έλληνες αξιωματούχοι, θα είναι καθοριστική όχι μόνο για τη φύλαξη των συνόρων αλλά και σε συμβολικό επίπεδο. Και αυτό γιατί σε περίπτωση που η Τουρκία επιδιώκει την πρόκληση κάποιου επεισοδίου ή κάποια προβοκάτσιας, θα το σκεφτεί «διπλά» πριν πράξει κάτι τέτοιο.

Μία ημέρα νωρίτερα στον Έβρο είχε βρεθεί ο υπουργός Προστασίας του Πολίτη, Μιχάλης Χρυσοχοΐδης, ο οποίος συνοδευόταν από τον εκτελεστικό διευθυντή της FRONTEX, Φαμπρίς Λεζερί και τη διευθύντρια της Μονάδας Επιχειρησιακής Ανταπόκρισης της FRONTEX, Ana Cristina Jorge.